**Inuussutissat uumasunit pisut ilaasa, Kalaallit Nunaannit anninneqartussatut aalajangigaasut, mingutsitsineqarsimanerat pillugit Kalaallit Nunaannut nalunaarut**

Inuussutissat il.il. pillugit inatsisip Kalaallit Nunaanni atortuulersinneqarnissaanik peqqussummi nr. 523-imi, 8. juni 2004-imeersumi § 10, imm. 1, § 57, imm. 1, aamma § 69, imm. 3-mi oqaaseqatigiit siulliit malillugit aalajangerneqarpoq: Fødevarestyrelsip aamma Namminersorlutik Oqartussat suliaat pisinnaatitaaffiilu inuussutissanut uumasunullu nakorsaqarnermut tunngasut Miljø- og Fødevareministerimit aqunneqartut pillugit nalunaarummi nr. 1005-imi, 25. august 2017-imeersumi § 3, imm. 1 malillugu piginnaatitsissut malillugu:

*Atuuffia*

 **§ 1.**  Inuussutissani uumasunit pisuni atortussiat mingutsitsisartut ilaannut nalunaarut atuuppoq.

 *Imm. 2.*  Inuussutissalerinermut suliffeqarfinnut, taamaallaat inuussutissanik uumasunit pisunik Kalaallit Nunaanni tuniniagassatut nioqqutissiortunut imaluunniit, inuussutissalerinermut suliffeqarfinnut, inuussutissanik uumasunit pisuusuunngitsunik tunisassiortunut, nalunaarut atuutinngilaq.

*Nassuiaatit*

 **§ 2.** Nalunaarummi matumani tulluttut ima paasineqassapput:

1. Inuussutissat: Atortussiat imaluunniit nioqqutissiat tamarmik, suliarineqarsimannginnerat imaluunniit ilaannakortumik suliarineqarsimanerat apeqqutaatinnagu, inunnit nerineqartussatut aalajangigaasut imaluunniit nerineqartussatut ilimagisariaqartut.
2. Piserusulersitsiniarneq: Tuniniarneqarnissaat siunertaralugu inuussutissanik imaluunniit nerukkaatissanik pigisaqarneq, matumani tuniniaaneq imaluunniit allatut nuussineq akilersilluni imaluunniit akilersinnani pisoq ilanngullugu, matumani tunisinerpiaq nassiussuinerpiarlu aamma nuussinerpiaq, allakkut pisoq ilanngullugit.
3. Inaarutaasumik atuisoq: Inuussutissamik atuisoq inaarutaasumik atuisuusoq, nioqqutissiamik inuussutissalerinermut suliffeqarfimmut atatillugu suliniutinut imaluunniit sammisanut atatillugu nioqqutissiamik atuinngitsoq.
4. Suliarinninneq: Iliuuseq suugaluartorluunniit, aallaqqaataani nioqqutissiap pingaarutilimmik allanngortinneqarneranik qulakkeerinnittoq, ilaatigut kissanneqarneratigut, pujoorneqarneratigut, tarajorterneqarneratigut, aqilisarneqarneratigut, panertuliarineqarneratigut, seernartulimmut ikineqarneratigut, imilitserneqarneratigut, kinertisimasut naqitsinilimmi kissallugit atortukkut aalajangersimasumik ilusilikkut naqinneqarnerisigut imaluunniit ingerlatsinerit taakku ataqatigiissinnerisigut pisoq.
5. Nioqqutissiat suliarineqanngitsut: Inuussutissat suliarineqarsimanngitsut, aamma tassani nioqqutissiat, assersuutigalugu immikkoortiternikut, aggornikut, qullornikut, uullinikut, saaniiarnikut, aserorternikut, amiiarnikut, aatornikut, sequtsernikut, tisanikut, salinneqarnikut, orsuiarnikut, qalipaajakkat, erisarnikut, aserortikkat, nillarsikkat, qeritinneqartut, qerititat imaluunniit aattoorsikkat.
6. Nioqqutissiat suliarineqartut: Inuussutissat, nioqqutissianit suliarineqarsimanngitsunit suliarinninnikkut saqqummertut. Nioqqutissiat taakku sananeqarnerinut pisariaqartinneqartunik imaluunniit nioqqutissiat immikkut ittumik pissuseqalersinniarlugit atortussianik imaqarsinnaapput.

*Aalajangersakkat nalinginnaasut*

 **§ 3.** Taakku atortussiamik mingutsitsisartumik, ilanngussaq 1-imi annerpaamik annertussusissamut killigititaq qaangerlugu imaqarpata, inuussutissat ilanngussaq 1-imi allattorneqartut piserusulersitsiniaassutigineqassanngillat aamma inuussutissani nioqqutissiassatut imaluunniit inuussutissani akutut atorneqarsinnaanngillat.

 *Imm. 2.* Inuussutissat, ilanngussaq 1-imi annerpaamik annertussusissamut killigititamik eqqortitsisut, inuussutissanut annerpaamik annertussusissamut killigititanik taakkuninnga qaangiisunut akuliunneqassanngillat.

 *Imm. 3.* Ilanngussaq 1-imi annerpaamik annertussusissamut killigititat, ilanngussami aamma tassani allatut aalajangiisoqartinnagu, inuussutissanut, piserusulersitsiniaassutigineqarlutik issusaannut, aamma inuussutissap pineqartup nerineqarsinnaasortaanut, ilanngussaq 1-imi annerpaamik annertussusissamut killigititat atuupput.

**§ 4.** Ilanngussaq 2-mi dioxin-imut PCB-mullu akuliunnissamut killissarititaasut aalajangerneqartut nioqqutissiani taaneqartuni qaangerneqarpata, inuussutissalerinermut suliffeqarfiup Fødevarestyrelsen suleqatigalugu

1. mingutsitsisup aallaaviata suussusersineqarnissaa siunertaralugu misissuinerit aallartissavai, aamma
2. mingutsitsinermut aallaaviup annikillineqarnissaa imaluunniit peerneqarnissaa siunertaralugu iliuusissanik aalajangiissalluni.

*Inuussutissat panertitat, kimikillisakkat, suliareqqitat aamma katitikkat*

 **§ 5.** Inuussutissanut panertitanut, kimikillisakkanut imaluunniit suliareqqitanut imaluunniit katitigaasunut (imaappoq akumit ataatsimit amerlanerusumit katitigaasunut) annerpaamik annertussusissamut killigititanik immikkut ittunik ilanngussaq 1-imi aalajangersaasoqarsimanngippat, inuussutissalerinermut suliffeqarfiup inuussutissanut pineqartunut ilanngussaq 1-imi annerpaamik annertussusissamut killigititat atorneqarneranni tulliuttunik qajassuussissaaq:

1. Panertitsinermik- imaluunniit kimikillisaanermik ingerlatsinermit pissuteqartumik atortussiap mingutsitsisup kimittussusaata allanngornera.
2. Suliarinneqqinnermit pissuteqartumik atortussiap mingutsitsisup kimittussusaata allanngornera.
3. Nioqqutissiap akuisa annertuallaanngitsut.
4. Misissueqqissaarnermi aalajangiinermut killiliussaq.

 *Imm. 2***.** Fødevarestyrelsi pisortatut nakkutilliitillugu, inuussutissamut panertitamut, kimikillisakkamut, suliareqqitamut imaluunniit katitigaasumut kimittorsaanermut- imaluunniit kimikillisaanermut- imaluunniit suliarinneqqinnermut pissutaasut kiisalu akuuinermik ingerlatsinernut pineqartunut akuutissat annertuallaanngitsut pillugit paasissutissat erseqqinnerusut, inuussutissalerinermut suliffeqarfiup saqqummiutissavai tunngavilersussallugillu.

 *Imm. 3.*  Kimittorsaanermut-, kimikillisaanermut imaluunniit suliarinneqqinnermut pissutaasoq pillugu paasissutissat naleqquttut inuussutissalerinermut suliffeqarfiup saqqummiutinngippagit, imaluunniit suliffeqarfiup tunngavilersuutaa tunngavigalugu, pissutaasoq pineqartoq naleqquttuunngitsoq Fødevarestyrelsip nalilerpagu, paasissutissat pissarsiarineqarsinnaasut tunngavigalugit aamma peqqinnissamik illersuinerup killiffiata qaffasinnerpaaffissaata qulakkeerneqarnissaa siunertaralugu, pissut taanna Fødevarestyrelsip nammineerluni aalajangissavaa.

*Kemiskiusumik toqunartuiaanerup inerteqqutigineqarnera*

 **§ 6.** Inuussutissat, ilanngussaq 1-imi allattorneqartunik atortussanik mingutsitsisunik imaqartut, piaarisumik kemiskiusumik toqunartuiarneqassanngillat.

*Pitsaanersiuineq imaluunniit allatut tigussaasumik suliarinninneq*

**§7.**  Atortussiat mingutsitsisut imarineqartut annikillisinneqarnissaat siunertaralugu, inuussutissat pitsaanersiorneqartussat imaluunniit allatut tigussaasumik suliarineqartussat, tamanna sioqqullugu inuussutissanik, inaarutaasumik atuisumut piserusulersitsiniaassutigineqartunik, imaluunniit inuussutissanut inuussutissat akussaattut atorneqartussatut aalajangerneqartunik akoorneqassanngillat.

 *Imm. 2.*  Atortussiat mingutsitsisut imarineqartut annikillisinneqarnissaat siunertaralugu, inuussutissat pitsaanersiorneqartut imaluunniit allatut tigussaasumik suliarineqartut, pisinerulersitsiniutigineqarsinnaapput ima pisoqarpat,

1. inuussutissanut, inaarutaasumik atuisumut pisinerulersitsiutigineqartunut, annerpaamik annertussusissamut killigititat, imaluunniit inuussutissani akutut atorneqartunut annerpaamik annertussusissamut killigititat, ilanngussaq 1 malillugu eqqortinneqarpata, aamma
2. inuussutissamik suliarinneqqinneq, sinnikunik ajoqutaasunik takkuttoqarneranik inerneqarsimanngippat.

*Pineqaatissiinerit*

 **§ 8.**  Inatsisiliorneq alla malillugu akuliunnerit annertunerusut pineqaatissiissutigineqanngippata, inummut § 3, imm. 1-imik imaluunniit 2-mik, § 4-mik, imaluunniit § 6-imik unioqqutitsisumut akiliisitsissut akiliisitaasussanngortinneqarsinnaavoq.

 *Imm. 2.*  Unioqqutitsinernut ingerlatseqatigiiffinnit il.il. (inatsisitigut pisinnaatitaasumit pisussaatitaasumillu) unioqqutitsissutigineqartunut ingerlatseqatigiiffimmut akiliisitsissummik akiliinissamut akisussaaffik peqqussutigineqarsinnaavoq.

*Atortuulersitsineq il.il.*

 **§ 9.** Nalunaarut ulloq X.X 2024 atuutilissaaq.

 *Imm. 2.* Kalaallit Nunaannut atuuttussamik nerisassat ilaasa mingutsinneqarsimanerat pillugu nalunaarut nr. 436, 27. april 2023-imeersoq atorunnaarsinneqassaaq.

**Ilanngussaq 1**

**Inuussutissani mingutsitsinerit ilaannut annerpaamik annertussusissamut killigititat**

|  |  |
| --- | --- |
| 1 | **Saffiugassat aamma tangertat allat**  |
| 1.1 | **Aqerloq** | **Annerpaamik annertussusissamut killigititat (kg-mut/mg-i)** | **Oqaaseqaatit** |
| 1.1.1 | Savat nersutaatillu neqaat (1) (toqoraanermi pissarsiat perlukunit pisut nerineqarsinnaasut minillugit) | 0,10 | Annerpaamik annertussusissamut killigititaq masalluni oqimaassusaanut atuuppoq. |
| 1.1.2 | Savanik nersutaatinillu toqoraanermi pissarsiat perlukunit pisut nerineqarsinnaasut (2)  | 0,20 | Annerpaamik annertussusissamut killigititaq masalluni oqimaassusaanut atuuppoq. |
| 1.1.3 | Aalisakkanit nioqqutissiat (3) aamma uumasut qituttut marlunnik qalipallit (4) |  | Annerpaamik annertussusissamut killigititaq masalluni oqimaassusaanut atuuppoq. |
| 1.1.3.1 | Aalisakkat nerpii (nukiisa nerpii) | 0,30 | Aalisagaq tamakkerlugu nerineqartussatut aalajangerneqarpat, annerpaamik annertussusissamut killigititaq aalisakkamut tamarmut atuuppoq. Inuussutissanut panertitanut, kimikillisakkanut, suliarineqarsimasunut aamma/imaluunniit akuukkanut § 5, imm. 1 aamma 2 atuupput. |
| 1.1.3.2 | Amikut | 0,30 | Uumasumut erlaveqanngitsumut annerpaamik annertussusissamut killigititaq atuuppoq. |
| 1.1.3.3 | Uumasut affassaasallit | 0,50 | Avatini uppatinilu nukinnit neqinut annerpaamik annertussusissamut killigititaq atuuppoq, aamma taamaalilluni uumasuni affassaasalinni cephalothorax (niaqoq kiasimmi naggussamut ataannartoq) ilaatinneqanngilaq. Assagiarsuit uumasullu affassaasallit assagiarsunnut assingusut pineqartillugit (*Brachyura* aamma *Anomura*) avatini nukinnit neqinut annerpaamik annertussusissamut killigititaq atuuppoq. Inuussutissanut panertitanut, kimikillisakkanut, suliarineqarsimasunut aamma/imaluunniit akuukkanut § 5, imm. 1 aamma 2 atuupput. |
| 1.1.3.4 | Uumasut qituttut marlunnik qalipallit (4) | 1,50 | *Pecten maximus-imut* annerpaamik annertussusissamut killigititaq taamaallaat nukimmut ulamertutut ilusilimmut timimi ammanernut matusisartumut aamma kinguaassiuutit qinersiinut atuuppoq. Inuussutissanut panertitanut, kimikillisakkanut, suliarineqarsimasunut aamma/imaluunniit akuukkanut § 5, imm. 1 aamma 2 atuupput. |
| 1.1.4 | Inuussutissanut akussat | 3,0 |  |

|  |  |  |  |
| --- | --- | --- | --- |
| **1.2** | **Cadmium** | **Annerpaamik annertussusissamut killigititaq (kg-mut/mg-i)** | **Oqaaseqaatit** |
| 1.2.1 | Nioqqutissiat uumasuneersut(5) |  | Annerpaamik annertussusissamut killigititaq masalluni oqimaassusaanut atuuppoq. |
| 1.2.1.1 | Savat nersutaatillu neqaat | 0,05 | Toqutsinermi pissarsiat perlukunit pisut nerineqarsinnaasut minillugit. (2) |
| 1.2.1.2 | Savat nersutaatillu tingui | 0,50 |  |
| 1.2.1.3 | Savat nersutaatillu tartui | 1,0 |  |
| 1.2.2 | Aalisakkanit nioqqutissiat (3) aamma uumasut qituttut marlunnik qalipallit (4) |  | Annerpaamik annertussusissamut killigititaq masalluni oqimaassusaanut atuuppoq. |
| 1.2.2.1 | Aalisakkat nerpii (nukiisa nerpii), pissuseqatigiit immikkoortumi 1.2.2.2-imi aamma 1.2.2.3-imi allanneqartut minillugit | 0,05 | Aalisagaq tamakkerlugu nerineqartussatut aalajangerneqarpat, annerpaamik annertussusissamut killigititaq aalisakkamut tamarmut atuuppoq. Inuussutissanut panertitanut, kimikillisakkanut, suliarineqarsimasunut aamma/imaluunniit akuukkanut § 5, imm. 1 aamma 2 atuupput. |
| 1.2.2.2 | Aalisakkanit tulliuttunit nukiisa nerpiiAvaleraasartooq(*Scomber artit*)Tun (*Thunnus artit,* *Katsuwonus pelamis,* *Euthynnus artit*) Bichique(*Sicyopterus lagocephalus*) | 0,10 | Aalisagaq tamakkerlugu nerineqartussatut aalajangerneqarpat, annerpaamik annertussusissamut killigititaq aalisakkamut tamarmut atuuppoq. Inuussutissanut panertitanut, kimikillisakkanut, suliarineqarsimasunut aamma/imaluunniit akuukkanut § 5, imm. 1 aamma 2 atuupput. |
| 1.2.2.3 | Fregatmakrel-imit nukiisa nerpii(*Auxis artit*) | 0,15 | Aalisagaq tamakkerlugu nerineqartussatut aalajangerneqarpat, annerpaamik annertussusissamut killigititaq aalisakkamut tamarmut atuuppoq. Inuussutissanut panertitanut, kimikillisakkanut, suliarineqarsimasunut aamma/imaluunniit akuukkanut § 5, imm. 1 aamma 2 atuupput. |
| 1.2.2.4 | Uumasut affassaasallit | 0,50 | Avatini uppatinilu nukinnit neqinut annerpaamik annertussusissamut killigititaq atuuppoq. Nassuiaanerup taassuma uumasuni affassaasalinni cephalothorax (niaqoq kiasimmi naggussamut ataannartoq) ilaatinngilaa.Assagiarsuit uumasullu affassaasallit assagiarsunnut assingusut pineqartillugit (*Brachyura* aamma *Anomura*) avatini nukinnit neqinut annerpaamik annertussusissamut killigititaq atuuppoq. Inuussutissanut panertitanut, kimikillisakkanut, suliarineqarsimasunut aamma/imaluunniit akuukkanut § 5, imm. 1 aamma 2 atuupput. |
| 1.2.2.5 | Uumasut qituttut marlunnik qalipallit (4) | 1,0 | *Pecten maximus-imut* annerpaamik annertussusissamut killigititaq taamaallaat nukimmut ulamertutut ilusilimmut timimi ammanernut matusisartumut aamma kinguaassiuutit qinersiinut atuuppoq. Inuussutissanut panertitanut, kimikillisakkanut, suliarineqarsimasunut aamma/imaluunniit akuukkanut § 5, imm. 1 aamma 2 atuupput. |
| 1.2.2.6 | Amikut | 1,0 | Uumasumut erlaveqanngitsumut annerpaamik annertussusissamut killigititaq atuuppoq.Inuussutissanut panertitanut, kimikillisakkanut, suliarineqarsimasunut aamma/imaluunniit akuukkanut § 5, imm. 1 aamma 2 atuupput. |
| 1.2.3 | Inuussutissanut akussat |  |  |
| 1.2.3.1 | Inuussutissanut akussat, nioqqutissiat immikkoortumi 1.2.3.2-mi allanneqartut minillugit | 1,0 |  |
| 1.2.3.2 | Inuussutissanut akussat qeqqussanik panertitanik minnerpaamik 80 %-imik imallit, nioqqutissiat qeqqussat imaluunniit uumasut qituttunit marlunnik qalipallit(4) panertitat tunngavigalugit sananeqartut  | 3,0 |  |

|  |  |  |  |
| --- | --- | --- | --- |
| **1.3** | **Kviksølvi** | **Annerpaamik annertussusissamut killigititaq** **(kg-mut/mg-i)** | **Oqaaseqaatit** |
| 1.3.1 | Aalisakkanit nioqqutissiat (3) aamma uumasut qituttut marlunnik qalipallit (4) |  | Annerpaamik annertussusissamut killigititaq masalluni oqimaassusaanut atuuppoq. Aalisagaq tamakkerlugu nerineqartussatut aalajangerneqarpat, annerpaamik annertussusissamut killigititaq aalisakkamut tamarmut atuuppoq. Inuussutissanut panertitanut, kimikillisakkanut, suliarineqarsimasunut aamma/imaluunniit akuukkanut § 5, imm. 1 aamma 2 atuupput. |
| 1.3.1.1 | Uumasut affassaasallit, uumasut qituttut aamma aalisakkat nerpii (nukiisa nerpii) artit immikkoortumi 1.3.1.2-imi aamma 1.3.1.3-imi allanneqartut minillugit | 0,50 | Uumasut affassaasallit nukiisa nerpiinut annerpaamik annertussusissamut killigititaq avatini uppatinilu nukinnut atuuppoq. Nassuiaanerup taassuma uumasuni affassaasalinni cephalothorax (niaqoq kiasimmi naggussamut ataannartoq) ilaatinngilaa. Assagiarsuit uumasullu affassaasallit assagiarsunnut assingusut pineqartillugit (*Brachyura* aamma *Anomura*) avatini nukinnit neqinut annerpaamik annertussusissamut killigititaq atuuppoq. *Pecten maximus-imut* annerpaamik annertussusissamut killigititaq taamaallaat nukimmut ulamertutut ilusilimmut timimi ammanernut matusisartumut aamma kinguaassiuutit qinersiinut atuuppoq.  |
| 1.3.1.2 | Aalisakkat tulliuttut nukiisa nerpii:Nataarnaq (*Hippoglossus artit*)Imminnguaq (*Coryphaenoides rupestris*)Tuni (*Thunnus artit*) | 1,0 |  |
| 1.3.1.3 | AmikutImmap siuteruiAalisakkat tulliuttut nukiisa nerpii:Alaskasej (*Theragra chalcogramma)*Saarullik (*Gadus morhua*)Atlantikup ammassassua (*Clupea harengus*)Oquutaq (*Limanda limanda*)Avaleraasartooq (*Scomber artit*)Oquutaasaq (*Platichthys flesus*)Sej (*Pollachius virens*)Kapisilik aamma eqaluk (*Salmo artit aamma Oncorhynchus artit, Salmo trutta minillugu*)Hvilling (*Merlangius merlangus*) | 0,30 | Amikunut erlaveqanngitsunut annerpaamik annertussusissamut killigititaq atuuppoq. |
| 1.3.2 | Inuussutissanut akussat | 0,10 |  |

|  |  |  |  |
| --- | --- | --- | --- |
| **1.4** | **Tin (uumassuseqanngitsoq)** | **Annerpaamik annertussusissamut killigititaq** **(kg-mut/mg-i)** | **Oqaaseqaatit** |
| 1.4.1 | Inuussutissanut qillertuusat  | 200 | Annerpaamik annertussusissamut killigititaq masalluni oqimaassusaanut atuuppoq. |

|  |  |
| --- | --- |
| **2** | **Periodiske systemimi gruppit 17-ianni grundstoffinit uumassusilinni atortussat ataavartumik mingutsitsisut**  |
| **2.1** | **Dioxin aamma PCB** | **Annerpaamik annertussusissamut killigititaq** | **Oqaaseqaatit** |
|  |  | **Dioxin-ip katinneqarnera (pg WHO-PCDD/F-TEQ/g)** **(6)** | **Dioxin-ip aamma PCB-t dioxin-imut assingusut PCB-t katinneqarnerat (pg WHO-PCDD/F-PCB-TEQ/g)** **(6)** | **PCB-t dioxin-imut assingunngitsut katinneqarnerat (ng/g)** **(6)** | PCB dioxin-imut assingunngitsumut katinneqarnera tassaavoq PCB28-mut, PCB52-imut, PCB101-imut, PCB138-imut, PCB153-imut aamma PCB180-imut (ICES - 6). Kimittussutsit qutsinnersaannut (*upper-bound concentration-inut*) annerpaamik annertussusissamut killigititaq atuuppoq, taannalu kongener-it (atortussat kemiskiusut pinngorfik, sananeqaat imaluunniit atuuffik malillugu allanut atassuteqartut) assigiinngitsunit annerpaamik annertussusissanut tamanut, killigitinneqartut pillugit aalajangersakkap ataaniittunut, killigitinneqartut pillugit aalajangersakkamut assigiinnerat aallaavigalugu naatsorsorneqassaaq.  |
| 2.1.1 | Neqit (1) aamma neqinit nioqqutissiat, pissarsiat perlukunit pisut nerineqarsinnaasut aamma nioqqutissiat immikkoortoq 2.1.3-mi aamma 2.1.4-imi allanneqartut minillugit |  |  |  | Annerpaamik annertussusissamut killigititaq orsoqassutsimut naleqqiullugu oqaatigineqartoq, inuussutissanut < 2 % orsoqartunut atuutinngilaq. Inuussutissanut 2 %-mit annikinnerusumik orsutalinnut, annerpaamik annertussusissamut killigititaq tassaavoq nalik, inuussutissap 2 %-mik orsutallip nioqqutissiamit tunngaveqartumik nalingata assinga, orsumik tunngaveqartumik annerpaamik annertussusissamut killigititaq aallaavigalugu naatsorsorneqartoq, tassami najoqqutassiaq tulliuttoq naatsorsuinermi atorneqassammat: Inuussutissanut 2 %-imik annikinnerusumik orsoqartunut annerpaamik annertussusissamut killigititaq nioqqutissiamik tunngavilik = inuussutissamut pineqartumut annerpaamik annertussusissamut killigititaq orsumik tunngaveqartoq x 0,02. |
| 2.1.1.1 | Savat nersutaatillu neqaat | Orsumi 2,5 pg/g  | Orsumi 4,0 pg/g | Orsumi 40 ng/g  |  |
| 2.1.1.2 | *Cervidae* (7)-imit (tuttumit) neqit | Orsumi 3,0 pg/g  | Orsumi 7,5 pg/g  | - |  |
| 2.1.2 | Savat tingui tinguinillu tunisassiat | Masatsilluni oqimaassusaani 1,25 pg/g  | Masatsilluni oqimaassusaani 2,00 pg/g | Masatsilluni oqimaassusaani 3,0 ng/g  |  |
| 2.1.3 | Nersutaatit tingui aamma taakkunannga nioqqutissiat | Masatsilluni oqimaassusaani 0,3 pg/g | Masatsilluni oqimaassusaani 0,5 pg/g  | Masatsilluni oqimaassusaani 3,0 ng/g  |  |
| 2.1.4 | Savat nersutaatillu orsui | Orsumi 2,5 pg/g  | Orsumi 4,0 pg/g  | Orsumi 40 ng/g  |  |
| 2.1.5 | Uumasunit orsoq akuugaq | Orsumi 1,5 pg/g  | Orsumi 2,50 pg/g | Orsumi 40 ng/g |  |
| 2.1.6 | Aalisakkanit nioqqutissiat (3) aamma uumasut qituttut marlunnik qalipallit (4), nioqqutissiat immikkoortuni 2.1.6-imi, 2.1.7-imi aamma 4.1.8-mi allanneqartut minillugit | Masatsilluni oqimaassusaani 3,5 pg/g  | Masatsilluni oqimaassusaani 6,5 pg/g  | Masatsilluni oqimaassusaani 75 ng/g  | Aalisakkanut annerpaamik annertussusissamut killigititaq masatsilluni oqimaassutsimut atuuppoq.Aalisagaq tamakkerlugu nerineqartussatut aalajangerneqarpat, annerpaamik annertussusissamut killigititaq aalisakkamut tamarmut atuuppoq. Uumasunut affassaasalinnut annerpaamik annertussusissamut killigititaq avatini uppatinilu nukinnit neqinut annerpaamik annertussusissamut killigititaq atuuppoq, aamma taamaalilluni uumasuni affassaasalinni cephalothorax (niaqoq kiasimmi naggussamut ataannartoq) ilaatinneqanngilaq.  |
| 2.1.7 | Immamit tarajoqanngitsumit aalisakkat nujuartat pisarineqartut nukiisa nerpii aamma taakkunannga nioqqutissiat | Masatsilluni oqimaassusaani 3,5 pg/g  | Masatsilluni oqimaassusaani 6,5 pg/g  | Masatsilluni oqimaassusaani 125 ng/g  | Aalisakkat artii ingerlaartartut immami tarajoqanngitsumi pisarineqartut aamma taakkunannga nioqqutissiat mininneqarput. Aalisakkap artia tamakkerluni nerineqartussatut aalajangerneqarpat, annerpaamik annertussusissamut killigititaq aalisakkamut tamarmut atuuppoq.  |
| 2.1.8 | Aalisakkat tingui taakkunanngalu nioqqutissiat, immikkoortumi 2.1.8-mi nioqqutissiat allanneqartut minillugit | - | Masatsilluni oqimaassusaani 20,0 pg/g | Masatsilluni oqimaassusaani 200 ng/g | Qillertuusani aalisakkat tinguinut annerpaamik annertussusissamut killigititaq qillertuusap imaanut nerineqarsinnaasumut tamarmut atuuppoq.  |
| 2.1.9 | Immami uumasunit uuliat (aalisakkamit tamarmit uuliat, aalisakkap tingua aatsitaq aamma immami uumassusilinnit allanit uuliat, inaarutaasumik atuisumut pisinerulersitsiniaassutigineqartoq) | Orsumi 1,75 pg/g  | Orsumi 6,0 pg/g  | Orsumi 200 ng/g |  |
| 2.1.10 | Manniit aamma nanninnit nioqqutissiat, nerlerit mannii (8) minillugit | Orsumi 2,5 pg/g  | Orsumi 5,0 pg/g  | Orsumi 40 ng/g | Annerpaamik annertussusissamut killigititaq orsoqassutsimut naleqqiullugu oqaatigineqartoq, inuussutissanut < 2 % orsoqartunut atuutinngilaq. Inuussutissanut 2 %-mit annikinnerusumik orsutalinnut, annerpaamik annertussusissamut killigititaq tassaavoq nalik, inuussutissap 2 %-mik orsutallip nioqqutissiamit tunngaveqartumik nalingata assinga, orsumik tunngaveqartumik annerpaamik annertussusissamut killigititaq aallaavigalugu naatsorsorneqartoq, tassami najoqqutassiaq tulliuttoq naatsorsuinermi atorneqassammat: Inuussutissanut 2 %-imik annikinnerusumik orsoqartunut annerpaamik annertussusissamut killigititaq nioqqutissiamik tunngavilik = inuussutissamut pineqartumut annerpaamik annertussusissamut killigititaq orsumik tunngaveqartoq x 0,02. |

|  |  |  |  |
| --- | --- | --- | --- |
| **2.2** | **Atortussiat perfluoralkyl-iusut (PFAS-it)**  | **Annerpaamik annertussusissamut killigititaq (masatsilluni oqimaassusaanni kg-mut/µg-i)** | **Oqaaseqaatit:** |
|  |  | **PFOS** | **PFOA** | **PFNA** | **PFHxS** | **PFOS-it, PFOA-it, PFNA aamma PFHxS-it katinneri** | PFOS: perfluorooctan sulfonsyre PFOA: perfluoroctansyre PFNA: perfluornonanoic syre PFHxS: perfluorohexan sulfonsyrePFOS-mut, PFOA-imut, PFNA-mut, PFHxS-imut aamma taakku katinneqarnerannut, taakku kemiskiusumik misissueqqissaarfigineqarneranni avinneqarsimanerat avinneqarsimannginneralluunniit apeqqutaatinnagu, stereoisominut (atortussanut kemiskiusumik assigiimmik katitigaasunut kisianni kemiskiusumik tigussaasumillu assigiinngitsunik pissuseqartunut) narlusunut avammullu aggulussimasunut annerpaamik annertussusissamut killigititat atuupput.PFOS-ip, PFOA-ip, PFNA-ip aamma PFHxS-ip katiterneqarnerannut, kimittussutsit allersaannut (lower*-bound concentration-inut*) annerpaamik annertussusissamut killigititaq atuuppoq, taannalu naleqassutsimut killigititaq pillugu aalajangersakkap ataaniittunut tamanut, killigititaq pillugu aalajangersakkap nul-iunera aallaavigalugu naatsorsorneqassaaq.  |
| 2.2.1 | Manniit | 1,0 | 0,30 | 0,70 | 0,30 | 1,70 |  |
| 2.2.2 | Savat neqaat | 1,0 | 0,20 | 0,20 | 0,20 | 1,6 |  |
| 2.2.3 | Nersutaatit neqaat | 0,30 | 0,80 | 0,20 | 0,20 | 1,3 |  |
| 2.2.4 | Savanik nersutaatinillu toqoraanermi pissarsiat perlukunit pisut nerineqarsinnaasut (2) | 6,0 | 0,70 | 0,40 | 0,50 | 8,0 |  |
| 2.2.5 | Miluumasut pinngortitameersut neqaat (9) | 5,0 | 3,5 | 1,5 | 0,6 | 9,0 |  |
| 2.2.6 | Miluumasunit toqoraanermi pissarsiat perlukunit pisut nerineqarsinnaasut | 50 | 25 | 45 | 3,0 | 50 |  |
| 2.2.7 | Aalisakkanit nioqqutissiat (3) aamma uumasut qituttut marlunnik qalipallit (4) |  |  |  |  |  | Inuussutissanut panertitanut, kimikillisakkanut, suliarineqarsimasunut aamma/imaluunniit akuukkanut § 5, imm. 1 aamma 2 atuupput. |
| 2.2.7.1 | Aalisakkat nerpii |  |  |  |  |  | Aalisagaq tamakkerlugu nerineqartussatut aalajangerneqarpat, annerpaamik annertussusissamut killigititaq aalisakkamut tamarmut atuuppoq. |
| 2.2.7.1.1 | Aalisakkat nerpii (nukiisa nerpii), immikkoortuni 2.2.5.1.2-imi aamma 2.2.5.1.3-imi nioqqutissiat allanneqarsimasut minillugit.Aalisakkat nerpii (nukiisa nerpii) immikkoortuni 2.2.5.1.2-imi aamma 2.2.5.1.3-imi allanneqarsimasut, taakku naalungiarsunnut meeraaqqanullu inuussutissanik sananermut atorneqartussatut aalajangerneqarsimappata(10). | 2,0 | 0,20 | 0,50 | 0,20 | 2,0 |  |
| 2.2.7.1.2 | Aalisakkat tulliuttut nukiinit nerpiit, taakku naalungiarsunnut meeraaqqanullu(10) inuussutissanik sanaartornissamut aalajangersagaanngippata: Østersø-p ammassassui (*Clupea* *harengus membras*) Qeeqqat (Anarchichas *artit*) Kapisillit aamma – eqaluit nujuartat (*Palo Oncorhynchus artit nujuartat*) | 7,0 | 1,0 | 2,5 | 0,20 | 8,0 |  |
| 2.2.7.1.3 | Aalisakkat tulliuttut nukiinit nerpiit, taakku naalungiarsunnut meeraaqqanullu(10) inuussutissanik sanaartornissamut aalajangersagaanngippata: Rødding (*Salvelinus* *artit*) | 35 | 8,0 | 8,0 | 1,5 | 45 |  |
| 2.2.7.2 | Uumasut affassaasallit aamma uumasut qituttut marlunnik qalipallit (4) | 3,0 | 0,70 | 1,0 | 1,5 | 5,0 | Uumasunut affassaasalinnut avatini uppatinilu nukinnit neqinut annerpaamik nalissarititatut naligitinneqartoq atuuppoq, aamma taamaalilluni uumasuni affassaasalinni cephalothorax (niaqoq kiasimmi naggussamut ataannartoq) ilaatinneqanngilaq. Assagiarsuit uumasullu affassaasallit assagiarsunnut assingusut pineqartillugit (*Brachyura* aamma *Anomura*) avatini nukinnit neqinut annerpaamik killissarititatut naligitinneqartoq atuuppoq. *Pecten maximus-imut* annerpaamik annertussusissamut killigititaq taamaallaat nukimmut ulamertutut ilusilimmut timimi ammanernut matusisartumut aamma kinguaassiuutit qinersiinut atuuppoq. Uumasunut affassaasalinnut qillertuusaniittunut annerpaamik nalissarititatut naligitinneqartoq qillertuusap imaanut tamarmut atuuppoq. Nioqqutissiamut katitigaasumut tamarmut annerpaamik nalissarititatut naligitinneqartoq pineqartillugu § 5, imm. 1 aamma 2 atuuppoq. |

|  |  |
| --- | --- |
| **3** | **Ingerlatsinermi mingutsitsinerit** |
| **3.1** | **Polycykliske aromatiske hydrokarboner (PAHer) / (Usserutini atortussiat 100-init amerlanerusut, aamarsuarmit usserutinit aamma paarmit pisut) (PAH-t)** | **Annerpaamik annertussusissamut killigititaq (kg-mut/µg-i)** | **Oqaaseqaatit** |
|  |  | **Benzo(a)pyren** | **PAH-t katinneqarnerat: benzo(a)pyren, benz(a)anthracen, benzo(b) fluoranthene aamma chrysen** | PAH-t katinneqarnerannut annerpaamik annertussusissamut killigititat kimittussutsinut alliusunut *(lower bound concentrations-inut)* atuupput, taakkulu atortussiat taakku sisamaasut nalingisa killigititaq pillugu aalajangersakkap nul-uutinneqartup ataaniinnerat aallaavigalugu naatsorsorneqassapput. |
| 3.1.1 | Neqit pujuukkat aamma neqinit pujuukkanit nioqqutissiat | 2,0 | 12,0 |  |
| 3.1.2 | Aalisakkanit pujuukkanit nioqqutissiat (3) immikkoortumi 3.1.3-mi nioqqutissiat minillugit | 2,0 | 12,0 | Aalisakkanut annerpaamik annertussusissamut killigititat aalisakkap nerpiinut (nukiit nerpiinut) atuuppoq.Aalisagaq tamakkerlugu nerineqartussatut aalajangerneqarpat, annerpaamik annertussusissamut killigititaq aalisakkamut tamarmut atuuppoq. Uumasut affassaasalinnut pujuukkanut annerpaamik annertussusissamut killigititat avatini nukinnit neqinut annerpaamik annertussusissamut killigititaq atuuppoq, aamma taamaammat cephalothorax (niaqoq kiasimmi naggussamut ataannartoq) ilaatinneqanngilaq. Assagiarsunnut uumasunullu affassaasalinnut assagiarsunnut assingusunut (*Brachyura* aamma *Anomura*) avatini nukinnit neqinut annerpaamik annertussusissamut killigititaq atuuppoq.  |
| 3.1.3 | Uumasut qituttut marlunnik qalipallit (4) (tarajorneqanngitsut, nillataartitat imaluunniit qerititat)Neqit/nerpiit kissattarneqarsimasut imaluunniit neqinit/nerpinnit nioqqutissiat inaarutaasumik atuisumut pisinerulersitsiniaassutigineqartut | 5,0 | 30,0 | Neqit/nerpiit, periaaseq, PAH-t pilersinneqarnerannik inerneqaratarsinnaasoq, atorlugu kissattarneqarsimasut, imaappoq taamaallaat grillimi sianneqarsimasut. Qillersuusamiittunut annerpaamik annertussusissamut killigititaq qillertuusap imaanut nerineqarsinnaasumut tamarmut atuuppoq. Nioqqutissiamut katitigaasumut tamarmut annerpaamik nalissarititatut naligitinneqartoq pineqartillugu § 5, imm. 1 aamma 2 atuuppoq.  |
| 3.1.4 | Uumasut affassaasallit aamma uumasut qituttut marlunnik qalipallit (4) pujuukkat | 6,0 | 35,0 |  |

|  |  |  |  |
| --- | --- | --- | --- |
| **3.2** | **3-monochlorpropandiol-imit (3-MCPD-mit) aamma 3-MCPD-mit fedtsyre-mut atasut, 3-MCPD-tut oqaatigineqartut** | **Annerpaamik annertussusissamut killigititat (kg-mut/µg-i))** | **Oqaaseqaatit** |
|  |  |  | 3-monochlorpropandiol-imit (3-MCPD-mit) aamma 3-MCPD-mit fedtsyre-mut atasunut kimittussutsit allersaannut (lower*-bound concentration-inut*) annerpaamik annertussusissamut killigititaq atuuppoq, taannalu naleqassutsimut killigititaq pillugu aalajangersakkap ataaniittunut tamanut, killigititaq pillugu aalajangersakkap nul-iunera aallaavigalugu naatsorsorneqassaaq. |
| 3.2.1 | Aalisakkanit uuliat aamma immami uumassusilinnit uuliat allat, inaarutaasumik atuisumut pisinerulersitsiniaassutigineqartut imaluunniit inuussutissani akutut atorneqartussaasut | 2500 |  |
| 3.2.2 | Aalisakkanit uuliat aamma immami uumassusilinnit allanit uuliat, meeraaqqanut nerisassat sanaartorneqarnerannut atugassagut aalajangerneqartut(10).  | 750 |  |
| 3.2.3 | Uuliat akuukkat | 2500 | Assersuutigalugu naasunit uulialiat aamma uumasunit uuliat akoorneqarnerat |

|  |  |  |  |
| --- | --- | --- | --- |
| **3.3** | **Glycidylfedtsyre-mut atasut glycidol-itut oqaatigineqartut**  | **Annerpaamik annertussusissamut killigititat (kg-mut/µg-i))** | Oqaaseqaatit |
| 3.3.1 | Aalisakkanit uuliat aamma immami uumassusilinnit uuliat allat, inaarutaasumik atuisumut pisinerulersitsiniaassutigineqartut imaluunniit inuussutissani akutut atorneqartussaasut, nioqqutissiat 3.3.2-mi allattorneqartut minillugit. | 1000 |  |
| 3.3.2 | Aalisakkanit uuliat aamma immami uumassusilinnit uuliat allat meeraaqqat nerisassaasa sananeqarnissaannut aalajangerneqartut (10)  | 500 |  |

(1) »neqit«: uumasup ilaa nerineqarsinnaasoq, aava ilanngullugu.

(2) »toqoraanermi pissarsiat perlukunit pisut nerineqarsinnaasut«: neqi tarajorneqanngitsoq, timimut toqunneqartumut annertunerusumik ilaanngippat, timip pisatai aamma aava ilanngullugit.

(3) »aalisakkanit nioqqutissiat«: immami tarajulimmi- tarajoqanngitsumilu uumasut tamarmik (uumasut affassaasallit marlunnik qaleruallit uumasut, tinumasulimmik amillit uumasut, sækdyr-it uumasut aamma immap siuterui uumasut, kiisalu miluumasut, paarngortut aamma naratsit minillugit) taakku nujuartaappata imaluunniit kinguaassiortitaappata, kiisalu uumasunit taakkunannga ilutsit, ilaasut aamma nioqqutissiat nerineqarsinnaasut tamaasa.

(4) »uumasut qituttut marlunni qalipallit«: uumasut qituttut Lamellibranchiata-mik suussusillit, nerisamik millugunneqannginneranni nerisaminnik sukujuiaasartut

(5) »nioqqutissiat uumasuneersut(5)«:

nioqqutissat uumasuneersut, matumani honningi aamma aak

uumasut qituttut uummaarissut, tinumasulimmik amillit uumasut, sækdyr-it uumasut aamma immap siuterui uumasut, nerineqartussatut aalajangerneqartut, aamma

uumasut allat, atuisumut inaarutaasumut uumallutik tunniunneqarnissaat siunertaralugu piareersarneqartussatut aalajangerneqartut.

(6) WHO-p TEQ-ii (toqunartunut suussusiineri): Dioxin-it katinneqarnerat (polychlorerede dibenzo-para-dioxin-it (PCDD-t) aamma polychlorerede dibenzofuran-it (PCDF-it)) aamma ​​dioxin-it polychlorerede biphenyl-it dioxin-inut assingusut (PCB-t) katinneqarnerat, WHO-p toqunartunut suussusiineranut pissutsit ikiorsiullugit (WHO-p toqunartunut suussusiineranut pissut) – TEF-it) naatsorsorneqassapput aamma WHO-p toqunartunut suussusiineranut (WHO-TEQ-it) oqaatigineqassallutik. Inuppalaartumik aarlerinaatinik nalilersuinermut WHO-TEQ-ii Nunarsuarmi peqqinnissamut suleqatigiiffimmi (WHO-mi) - International Program on Chemical Safety-imi (IPCS-imi) paasisimasallit ataatsimiinneranni, Genéve-mi 2005-imi junimi pisumi inerniliussanit tunngaveqarpoq (Van den Berg et al., The 2005 World Sundhedsorganisationens reevaluering af toksiske ækvivalensfaktorer for mennesker og pattedyr for dioxiner og dioxinlignende forbindelser. Toxicological Sciences 93[2], 223-241 [2006]).

|  |  |  |  |
| --- | --- | --- | --- |
| **Congener-it (atortussat kemiskiusut pinngorfik, sananeqaat imaluunniit atuuffik malillugu allanut atassuteqartut)** | **TEF-p nalinga** | **Congener-it (atortussat kemiskiusut pinngorfik, sananeqaat imaluunniit atuuffik malillugu allanut atassuteqartut)** | **TEF-p nalinga** |
| **Dioxin-it** |  | **PCB-t ’Dioxin-inut assingusut’** |  |
| *Dibenzo-p-dioxin-it ("PCDD’t")* |  | *Non-ortho–substituerede PCB-t* |  |
| 2,3,7,8-TCDD | 1 | PCB 77 | 0,0001 |
| 1,2,3,7,8-PeCDD | 1 | PCB 81 | 0,0003 |
| 1,2,3,4,7,8-HxCDD | 0,1 | PCB 126 | 0,1 |
| 1,2,3,6,7,8-HxCDD | 0,1 | PCB 169 | 0,03 |
| 1,2,3,7,8,9-HxCDD | 0,1 |  |  |
| 1,2,3,4,6,7,8-HpCDD | 0,01 |  |  |
| OCDD | 0,0003 |  |  |
|  |  | *Mono-ortho–substituerede PCB-t* |  |
| 2,3,7,8-TCDF | 0,1 | PCB 105 | 0,00003 |
| 1,2,3,7,8-PeCDF | 0,03 | PCB 114 | 0,00003 |
| 2,3,4,7,8-PeCDF | 0,3 | PCB 118 | 0,00003 |
| 1,2,3,4,7,8-HxCDF | 0,1 | PCB 123 | 0,00003 |
| 1,2,3,6,7,8-HxCDF | 0,1 | PCB 156 | 0,00003 |
| 1,2,3,7,8,9-HxCDF | 0,1 | PCB 157 | 0,00003 |
| 2,3,4,6,7,8-HxCDF | 0,1 | PCB 167 | 0,00003 |
| 1,2,3,4,6,7,8-HpCDF | 0,01 | PCB 189 | 0,00003 |
| 1,2,3,4,7,8,9-HpCDF | 0,01 |  |  |
| OCDF | 0,0003 |  |  |

Naalisaanerit atorneqartut: ‘T’ = tetra; ‘Pe’ = penta; ‘Hx’ = hexa; ‘Hp’ = hepta; ‘O’ = octa; ‘CDD’ = chlorodibenzodioxin; ‘CDF’ = chlorodibenzofuran; ‘CB’ = chlorobiphenyl.

(7) »cervidae«: tuttut (*Rangifer tarandus*)

(8) »manniit«: manniit qalipallit — timmiaatinit kinguaassiortitanit manniliarineqartut aamma toqqaannartumik nerineqartussatut imaluunniit manninnit nioqqutissianut atorneqartussatut naleqquttut — manniit aserornikut, ivasat imaluunniit uutat minillugit.

(9) »miluumasut pinngortitameersut neqaat«: tuttut (*Rangifer tarandus*) aamma umimmaat (*Ovibos moschatus*), inunnit uumasuutigineqanngitsut.

(10) »naalungiarsuk«: meeraq qaammatit 12-it inorlugit utoqqaatigisoq.

»meeraaraq«: meeraq ataatsip pingasullu akornanni ukiulik.

»meeraaqqat nerisassaat«: inuussutissaq naalungiarsunnut peqqissunut milukkunnaariartortunut piumasaqaatinik immikkut ittunik naammassinnittussatut aalajangigaasoq aamma meeraaqqanut peqqissunut aamma/imaluunniit taakku nerisassanut nalinginnaasunut naleqqussariartornerannut nerisassanut tapiissut.

**Ilanngussaq 2**

**§ 4 malillugu Dioxin-imut aamma PCB-mut akuliunnissamut naliliussaq.**

|  |  |  |
| --- | --- | --- |
| **Nioqqutissiaq** | **Dioxin-inut + Furan-inut akuliunnissamut naliliussaq** **(WHO-TEQ)(4)** | **PCP-inut dioxin-inut assingusunut akuliunnissamut naliliussaq** **(WHO-TEQ) (4)** |
| Neqit(1) aamma nersutaatinit savanillu neqinit nioqqutissiat (toqoraavimmit pissarsiat perlukunit pisut nerineqarsinnaasut minillugit(2)) | Orsumi 1,75 pg/g-imut  | Orsumi 1,75 pg/g-imut  |
| Orsoq akuugaq | Orsumi 1,00 pg/g-imut  | Orsumi 0,75 pg/g |
| Aalisakkat nerpii, (nukiit nerpii) aalisakkanit kinguaassiortitanit aamma immami tukertitsivinneersunit  | Masatsilluni oqimaassusaani 1,50 pg/g-imut | Masatsilluni oqimaassusaani 2,50 pg/g-imut |
| Kukkukuut mannii(3) manninnillu nioqqutissiat | Orsumi 1,75 pg/g-imut  | Orsumi 1,75 pg/g-imut  |

(1) »neqi«: uumasup aggorneri nerineqarsinnaasut, aak ilanngullugu.

(2) »toqoraavimmit pissarsiat perlukunit pisut nerineqarsinnaasut«: neqi tarajorneqanngitsoq, timimut toqutamut ilaanngippat, timip pisatai aallu ilanngullugit.

(3) »manniit«: Manniit qalipallit — timmiaatinit kinguaassiortitanit manniliarineqartut aamma toqqaannartumik nerineqartussatut imaluunniit manninnit nioqqutissianut atorneqartussatut naleqquttut — manniit aserornikut, ivasat imaluunniit uutat minillugit.

(4) WHO-p TEQ-ii (toqunartunut suussusiineri): Dioxin-it katinneqarnerat (polychlorerede dibenzo-para-dioxin-it (PCDD-t) aamma polychlorerede dibenzofuran-it (PCDF-it)) aamma ​​dioxin-it polychlorerede biphenyl-it dioxin-inut assingusut (PCB-t) katinneqarnerat, WHO-p toqunartunut suussusiineranut pissutsit ikiorsiullugit (WHO-p toqunartunut suussusiineranut pissut) – TEF-it) naatsorsorneqassapput aamma WHO-p toqunartunut suussusiineranut (WHO-TEQ-it) oqaatigineqassallutik. Inuppalaartumik aarlerinaatinik nalilersuinermut WHO-TEQ-ii Nunarsuarmi peqqinnissamut suleqatigiiffimmi (WHO-mi) - International Program on Chemical Safety-imi (IPCS-imi) paasisimasallit ataatsimiinneranni, Genéve-mi 2005-imi junimi pisumi inerniliussanit tunngaveqarpoq (Van den Berg et al., The 2005 World Sundhedsorganisationens reevaluering af toksiske ækvivalensfaktorer for mennesker og pattedyr for dioxiner og dioxinlignende forbindelser. Toxicological Sciences 93[2], 223-241 [2006]).

|  |  |  |  |
| --- | --- | --- | --- |
| **Congener-it (atortussat kemiskiusut pinngorfik, sananeqaat imaluunniit atuuffik malillugu allanut atassuteqartut)** | **TEF-p nalinga** | **Congener-it (atortussat kemiskiusut pinngorfik, sananeqaat imaluunniit atuuffik malillugu allanut atassuteqartut)** | **TEF-p nalinga** |
| **Dioxin-it** |  | **PCB-t ’Dioxin-inut assingusut’** |  |
| *Dibenzo-p-dioxin-it ("PCDD-t")* |  | *Non-ortho–substituerede PCB-t* |  |
| 2,3,7,8-TCDD | 1 | PCB 77 | 0,0001 |
| 1,2,3,7,8-PeCDD | 1 | PCB 81 | 0,0003 |
| 1,2,3,4,7,8-HxCDD | 0,1 | PCB 126 | 0,1 |
| 1,2,3,6,7,8-HxCDD | 0,1 | PCB 169 | 0,03 |
| 1,2,3,7,8,9-HxCDD | 0,1 |  |  |
| 1,2,3,4,6,7,8-HpCDD | 0,01 |  |  |
| OCDD | 0,0003 |  |  |
|  |  | *Mono-ortho–substituerede PCB-t* |  |
| 2,3,7,8-TCDF | 0,1 | PCB 105 | 0,00003 |
| 1,2,3,7,8-PeCDF | 0,03 | PCB 114 | 0,00003 |
| 2,3,4,7,8-PeCDF | 0,3 | PCB 118 | 0,00003 |
| 1,2,3,4,7,8-HxCDF | 0,1 | PCB 123 | 0,00003 |
| 1,2,3,6,7,8-HxCDF | 0,1 | PCB 156 | 0,00003 |
| 1,2,3,7,8,9-HxCDF | 0,1 | PCB 157 | 0,00003 |
| 2,3,4,6,7,8-HxCDF | 0,1 | PCB 167 | 0,00003 |
| 1,2,3,4,6,7,8-HpCDF | 0,01 | PCB 189 | 0,00003 |
| 1,2,3,4,7,8,9-HpCDF | 0,01 |  |  |
| OCDF | 0,0003 |  |  |

Naalisaanerit atorneqartut: ‘T’ = tetra; ‘Pe’ = penta; ‘Hx’ = hexa; ‘Hp’ = hepta; ‘O’ = octa; ‘CDD’ = chlorodibenzodioxin; ‘CDF’ = chlorodibenzofuran; ‘CB’ = chlorobiphenyl.